Antonine Maillet

Antonine Maillet (Bouctouche, New Brunswick, Kanada, 1929ko maiatzaren 10a – Montreal, 2025eko otsailaren 17a) kanadar eleberrigilea eta antzerkigilea izan zen.

 Biografia 

Ikasketak Montréal eta Lavaleko unibertsitateetan egin zituen, eta azken horretan Letretatako doktoregoa lortu zuen 1970. urtean, Rabelais et les traditions populaires en Acadie (1972, Rabelais eta herri tradizioak Acadian) tesiarekin. Gouverneur Général saria eman zioten The Tale of don L´Original (1978) lanagatik eta Goncourt saria Pélagie-la-Charrette (1979) lanagatik.

Askatasunaren eta gizakien duintasunaren alde egin zuen, eta desberdintasunen eta injustiziaren kontra. Bere lanaren bitartez, Kanadako eskualde Acadiako ahozko kulturaren eta hizkuntzaren izaera berezia erakutsi zuen. Eleberrien artean aipatzekoak ditu: Pointe-aux-Coques (1972), On a mangé la dune (1962, Duna jan dute), Par derrière chez mon père (1972, Nire aitaren etxe atzean), L´Acadie pour quasiment rien (1973, Acadia ia ezertarako ez), Don l´Orignal (1972), Mariaagélas (1973) eta Cent ans dans les bois (1981, Ehun urte zurean). Lehenengo antzerkia Entr´acte (Atsedenaldi) izan zen, eta ondoren egin zituen Poire-acre, Les Crasseux (1968, Miserableak), La Sagouine, pièce une femme seule (1971), Gapi et Sullivan (1973), La veuve enragée (1977, Alargun haserrea), Evangéline Deusse (1977) eta Le Bourgeois Gentleman (1978).

 Bibliografia hautatua 
 1958: Pointe-aux-Coques
 1971: La Sagouine
 1971: Rabelais et les traditions populaires en Acadie
 1972: Don l'Orignal
 1973: Mariaagélas
 1973: L'Acadie pour quasiment rien
 1975: Évangeline Deusse
 1977: Les Cordes-de-bois
 1978: Le Bourgeois gentleman
 1979: Pélagie-la-charette
 1982: La Gribouille
 1986: Le Huitième Jour
 1991: L'Oursiade
 1996: L'Île aux puces: commérages
 1996: Le Chemin Saint-Jacques
 1999: Chroniques d'une sorcière de vent
 2002: Madame Perfecta
 2003: Le temps me dure
 2006: Pierre Bleu
 2009: Le Mystérieux voyage de Rien
 2010: Fais confiance à la mer, elle te portera

 Erreferentziak 

Kategoria:Kanadako idazleak
Kategoria:Frantsesezko idazleak
Kategoria:Kanadako eleberrigileak
Kategoria:Goncourt sariaren irabazleak
Kategoria:Ohorezko Legioko ofizialak
Kategoria:Kanadako Ordenaren Burkideak
Kategoria:Kanadako Ordenaren Kideak